मुंबई आग हादसा, दमकलकर्मी की मौत - BBC हिंदी
मुंबई आग हादसा, दमकलकर्मी की मौत
आश्विन अघोर
http://www.bbc.com/hindi/india/2014/07/140718_mumbai_fire_ss.shtml
मुंबई के अंधेरी इलाक़े में मौजूद एक बिल्डिंग में शुक्रवार दोपहर लगी आग में अग्निश्मन विभाग के एक कर्मचारी के मौत हो गई जबकि कुल ग्यारह लोग घायल हुए हैं.35 वर्षीय नितिन येवलेकर की मौत लोट्स बिज़नेस पार्क में लगी आग बुझाने के दौरान हुई. इमेज कॉपीरइट
ashwin aghore BBC
बिल्डिंग में फंसे लोगों को बाहर निकालने की कोशिश में दमकल विभाग के 30 कर्मचारी वहीं फंस गए थे जिसमें नितिन समेत छह कर्मचारी तेज़ आग में बुरी तरह से झुलस गए.घायलों में से दो की हालत गंभीर बतायी जा रही है.नगर निगम प्रशासन ने नितिन के परिवार को पंद्रह लाख रुपए मुआवज़ा देने का ऐलान किया है.'अधिकारियों के चहेते'एक सहकर्मी ने नाम न बताने की शर्त पर बीबीसी को बताया, "नितिन येवलेकर 10 साल पहले विभाग में आए थे और जल्द ही सहकर्मियों और अधिकारियों के चहेते बन गए थे."सहकर्मी का कहना था कि उन्हें फायर इंजीनियरिंग और आग से जुड़ी अलग अलग पहलूओं की गहरी जानकारी थी.
उनका कहना था, "यही वजह थी कि जब हमें कोई बात समझ में नहीं आती थी या हम कहीं अटक जाते तो नितिन ही एकमात्र व्यक्ति थे जो हमारी मदद के लिए आते थे. पिछले दस सालों में ड्यूटी के दौरान जब भी हादसा हुआ नितिन हमेशा काम के मामले में आगे रहते थे."नितिन शादीशुदा थे और उनके दो बच्चे हैं.(बीबीसी हिंदी का एंड्रॉयड मोबाइल ऐप डाउनलोड करने के लिए क्लिक करें. आप हमसे फ़ेसबुक और ट्विटर पर भी जुड़ सकते हैं.)